ایران پارلمانیندا، تورک فراکسیونو اعلان ائدیلدی. یعنی ایراندا یاشایان 100 تورک میلت وکیلی بیر فراکسیوندا بیرلشدی. قولاغا خوش گلیر هاراداسا بو خبر.
اما ایشین اصلینه باخمامیز لازیم. ایرانین؛ تورک وطنداش‌لاری ایچری‌سینده پارلمانا آلماق ایستمه‌دیک‌لری‌نین قارشی‌سینی سئچیم پروسه‌سینده کسدیگی کیمسه اوچون بیر سیر دئییل. حبس‌خانا‌لارا آتدیغی شخص‌لرین آدلارینا باخدیغیمیزدا، بونو دقیق بیر شکیلده آنلایا بیلیریک. بئله اولدوسا، یالنیز اؤزلری‌نین اویغون گؤردوک‌لری‌نین پارلمانا گیرمه‌سینه یول آچدی‌لار دئمک‌دیر. بورادا قریبه بیر شئی یوخ‌دور. ایران دؤولت عنعنه‌سی‌نین یاپیسی اوچون بو توتوم نورمال! قریبه اولان اودور کی؛ آمریکا بو قونودا ایرانا دستک وئرمکده. چونکو ایللردیر کی، ایران تورک‌لری اوزرینه چالیشمالار یئریدن آمریکا، ایرانلا دوشمنچی‌لیک دؤنمینده ایکن، بو آرگومانی(ساوی) فرق‌لی قوللاندی. ایندی ایسه "تورک فاکتورو" سیندیریلمه یولوندا! آمریکا هله‌لیک، ایرانا ایچریدن مانع اولابیله‌جک هر شئیی آبسورب(جذب) ائتمکده. نئجه می؟
البته تورک‌لر ایچری‌سینده اساس ایکی آنا دامارین اولدوغو آشکاردیر. ایران دؤولت عنعنه‌سینه صادق و شیعه عنعنه‌سینه صاحب اولان‌لار و البته اؤزگورلوکلر ایسته‌ین میلی بیر دامار!
ایکینجی قروپ، تورکیه و آذربایجانلا جدی باغ اولوشدورماقدا. آمریکا؛ بو قروپو چوخ آراشدیردی، حتی بو قروپ اوزرینه ماسا‌لار اولوشدوردو. ایران فراکسیون تاماشاسیندا، اساسیندا ایره‌لی‌دکی پروبلئم‌لرینی سیرادانلاشدرما نیتینده‌دیر. خالق نزدینده یوکسه‌لن سس‌لری کنترل ائده‌بیله‌جیی شخص‌لر و یا قروپ‌لار اوزرین‌دن آپارماغی دوشونور.
احمدی نژاد دؤورونده بحران قاپیدایکن، رهبرلیک یاخشی بیر حمله ائتدی. لازیم اولمادیغی حالدا، بنزین قیمت‌لرینی آرتیردی. خالق آیاغا قالخدی. آز قالا 21 بنزین ساتیش یئری یاندیریلدی. لاکین 6 آی سونرا گئرچک بحران گلدیگینده، قیمت‌لر 3 قات آرتیریلدی. نتیجه نه اولدو؟
کیمسه کوچه‌یه چیخمادی. نیه می؟ سیرادانلاشدی حادثه چونکو.
تورک‌لرین، ایران ایچری‌سین‌دکی تأثیری و یئری هامییا معلوم‌دور. آنجاق ایچری‌سین‌دکی سیاسی قیریلما خط‌لرینی، کیمسه تخمین ائده‌ممه‌مکده. تورکیه‌ده بئله بعضی‌لری ظن ائدر کی؛ ایراندا تورک‌لر نزدین‌دکی اساس باسقین فلسفه، شیعه اوزرینه‌دیر. حال‌بوکی بو یالنیش تثبیت! البته شیعه عنعنه‌سی جدی و ائتکیلی‌دیر. آنجاق تک ساو دئییل. آیریجا اورا‌داکی تورک‌لرین تورکیه‌یه باخیش آچیسی، تهرانی راحاتسیز ائده‌جک خصوصیتده‌دیر. آنجاق حادثه‌نین باشقا بیر طرفی ده وار. تورک‌لرین؛ ایرانین گئده‌رک هر ساحه‌سینده تأثیرلی حالا گتیریلمه‌سی استراتژیسی و آمریکانین بو استراتژینی منیمسمه‌سی! آذربایجان اوزرین‌دکی تأثیرینی اینجه‌لرسک، آمریکا قوخوسونو آلمیش اولاجاییق. چوخ اوزاغا گئتمه‌دن، آمریکاچی موخالیف قروپ‌لارین ایرانا باخیش آچیسینین ایللر اؤنجه‌کی حالی ایله ایندیکی حالی آراسین‌داکی فرقی اوخوماق کیفایت‌دیر. آمریکا، ایرانلی اؤزونون بگه‌ندیگی قروپ‌لارا دا گیرمکده. بونو دقیق گؤرمک اوچون آمریکا تأثیرین‌دکی مخالیف قروپ‌لارین، آمریکا-ایران گرگین‌لیک ایللرین‌دکی توتوم‌لارینی و ایندیکی ایفاده‌لری آراسین‌داکی فرقه باخماق کیفایت‌دیر. ایران گئده‌رک، تورکیه‌نین ماراق ساحه‌سینده تأثیرلی اولماقدا‌دیر. بو ایره‌لیده سیخینتی‌لی گون‌لرین سیگنالینی وئرمکده!
استار قازئته‌سی
